A Bizottság határozata
(2003. október 3.)
harmadik országok szermaradvány-vizsgálati terveinek a 96/23/EK tanácsi irányelv alapján történő ideiglenes jóváhagyásáról szóló 2000/159/EK határozat módosításáról
(az értesítés a C(2003) 3497. számú dokumentummal történt)
(EGT vonatkozású szöveg)
(2003/702/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK rendelettel [1] módosított, az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok [2] hatályon kívül helyezéséről szóló 1996. április 29-i 96/23/EK tanácsi irányelvre, és különösen annak 29. cikkére,
tekintettel a legutóbb a 807/2003/EK rendelettel [3] módosított, a szarvasmarha-, juh- és kecskefélék, valamint a sertés, továbbá a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [4], és különösen annak 3. cikkére,
mivel:
(1) A legutóbb a 2003/485/EK határozattal [5] módosított, a harmadik országok szermaradvány-vizsgálati terveinek a 96/23/EK tanácsi irányelv [6] alapján történő ideiglenes jóváhagyásáról szóló, 2000. február 8-i 2000/159/EK bizottsági határozat felsorolja azokat a harmadik országokat, amelyek a 96/23/EK 1. mellékletben említett szermaradványok és anyagok csoportjainak megfigyelése tekintetében harmadik országok által nyújtott biztosítékokat megállapító tervet nyújtottak be.
(2) Bizonyos harmadik országok a 2000/159/EK határozat mellékletében fel nem sorolt termékekre és állatfajokra nyújtottak be szermaradvány-vizsgálati tervet. A vizsgálati tervek értékelése és bizottság által kért információk elegendő biztosítékot nyújtanak az érintett termékek és állatfajok szermaradvány-vizsgálatára ezekben a harmadik országokban. Ezért ezeket a termékeket és az állatfajokat ezen országok tekintetében fel kell venni a 2000/159/EK határozat mellékletébe.
(3) Ezért a 2000/159/EK határozatot ennek megfelelően módosítani kell.
(4) Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2000/159/EK határozat melléklete helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2003. október 3-án.